FI Euroopan unionin virallinen lehti C 88/10

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

(2007/C 88/03)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”ΛΟΥΚΟΥΜΙ ΓΕΡΟΣΚΗΠΟΥ ”(”LOUKOUMI GEROSKIPOU”)

EY-asiakirjanumero: CY/PGI/005/0454/06.04.2005

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Υπουργείο Εμπορίου, Βιομηχανίας και Τουρισμού (Kauppa-, teollisuus- ja matkailuministeriö) Osoite: Τμήμα Εφόρου Εταιρειών και Επίσημου Παραλήπτη — CY-1472, Λευκωσία (yritys- ja verorekisteri, CY-1472 Nikosia) Puhelin: (357) 22 40 43 05 Faksi: (357) 22 30 48 87 Sähköposti: deptcomp@rcor.gov.cy

2. ryhmittymä:

Nimi: Aphrodite Delights (Yeroskipos) Ltd Osoite: Αρχιεπισκόπου Μακαρίου 57, Γεροσκήπου, Πάφος (Arhiepiskopou Makariou 57, Yeroskipou, Pafos) Puhelin: (357) 26 96 22 12 Faksi: (357) 26 96 05 34 Sähköposti: aphrodite@loukoumia.com Kokoonpano: Tuottaja/jalostaja ( X ) Muu ( )

Hakemuksen esittänyt yritys on vuodesta 1895 ollut sijoittautunut Yeroskipoun kuntaan ja on tehnyt siellä siitä lähtien keskeytyksettä kaikki tuotantovaiheet noudattaen kaikkia asiaa koskevia kansallisia säännöksiä. Hakija on nykyisin ainoa Yeroskipoun loukoumia valmistava yritys tällä rajoitetulla alueella. Huomattakoon, että kuka tahansa tällä rajoitetulla alueella toimiva tuottaja on oikeutettu valmistamaan tätä tuotetta, kunhan hän noudattaa tuote-eritelmiä ja täyttää kansallisista säännöksistä johtuvat velvollisuudet.

Yeroskipoun loukoumi eroaa muista samanlaisista tuotteista kiinteytensä, elastisuutensa ja vähäisemmän makeutensa johdosta. Sen valmistuksessa ei käytetä glukoosia eikä liivatetta.

2. Tuotelaji:

Luokka 2.4 — Leipomo-, konditoria-, makeis- ja keksituotteet.

3. Eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi: ”Λουκουμιού Γεροσκήπου ”(”Loukoumi Geroskipou”)

4.2 Kuvaus: Yeroskipoun loukoumi on makeinen, jonka pääasiallinen ainesosa on sokeri. Se on hyytelömäistä ja hyvin makeaa, ja sitä valmistetaan suorakulmaisen paralleelipipedin muotoisina paloina, kooltaan 20x20x25 mm3. Tuotetta valmistetaan eri makuisina siten, että loukoumiin lisätään erilaisia aromiaineita (ks. muualla hakemuksessa esitetty valmistusmenetelmä). Loukoumit päällystetään tomusokerilla tai kookoshiutaleilla. Massaan voidaan lisätä pähkinöitä ja/tai hunajaa ja/tai tummaa suklaata.

4.3 Maantieteellinen alue: ΓΕΡΟΣΚΗΠΟΥ (Yeroskipou) (Yeroskipoun kunnan rajojen sisällä).

4.4 Alkuperätodisteet: Valvontajärjestelmä: Valvova viranomainen on maatalous-, luonnonvara- ja ympäristöministeriön maatalousosasto, joka valvoo, että ”Loukoumi Geroskipou ”valmistetaan tuote-eritelmän mukaisesti ja että se on peräisin rajoitetulta maantieteelliseltä alueelta. Sen tarkistamiseksi, että ”Loukoumi Geroskipoun ”valmistusmenetelmä ja makeisten laatu vastaavat tuote-eritelmää, tarkastetaan tuotannosta 4.5 kohdan mukaisesti seuraavat asiat:

Ainesosat ja niiden suhteet

Sekoituslämpötila

Sekoituksen kesto

Sekoittajan kierrosnopeus

4.5. Tuotantomenetelmä: Loukoumia valmistetaan suurissa astioissa, joissa on sekoittaja.

Ensimmäiseksi lämmitettyyn astiaan lisätään vettä. Sitten lisätään sokeri ja sitruunahappo. Seosta keitetään 100 asteessa 35 minuuttia, jonka jälkeen lisätään maissitärkkelys. Tärkkelys on liuotettava kylmään veteen ennen kuin se lisätään seokseen.

Seosta sekoitetaan 100–130 asteen lämmössä 2 tuntia 36 kierrosta/minuutti, minkä jälkeen lisätään aromiaineet; voidaan lisätä myös väriaineita ja/tai paahdettuja pähkinöitä.

Kun lisäykset on tehty, seos on jo sakea, ja se kaadetaan isoihin astioihin, joissa se saavuttaa lopullisen hyytelömäisen muodon. Kun seos on jäähtynyt, massa leikataan pieniksi paralleelipipedin muotoisiksi paloiksi, joiden koko on noin 20x20x25 mm3. Palat pakataan tomusokerin tai kookoshiutaleiden kanssa.

Tärkeimpien ainesosien määrät ovat:

100 litraa vettä kohti: 90 kg sokeria (86 %), 15 kg maissitärkkelystä (14 %), 33–40 g sitruunahappoa.

Seuraavassa mainitaan lisäaineet, joita lisätään erilaisiin Geroskipoun loukoumeihin:

ruusun maku: väriainetta E122 (punainen) 75 ml (40 g jauhetta liuotettuna 1 litraan vettä) ja 5 ml ruusuaromia per 90 kg tuotetta

mansikan maku: väriainetta E122 (punainen) 75 ml (40 g jauhetta liuotettuna 1 litraan vettä) ja 8 ml mansikka-aromia per 90 kg tuotetta

mandariinin maku: väriainetta E102 (oranssi) 75 ml (60g jauhetta liuotettuna 1 litraan vettä) ja 15 ml mandariiniaromia per 90 kg tuotetta

appelsiinin maku: väriainetta E102 (oranssi) 75 ml (60 g jauhetta liuotettuna 1 litraan vettä) ja 18 ml appelsiiniaromia per 90 kg tuotetta

mintun maku: väriainetta E102/E133 (vihreä) 75 ml (60 g jauhetta liuotettuna 1 litraan vettä) ja 3 ml minttuaromia per 90 kg tuotetta

ananaksen maku: väriainetta E102/E133 (vihreä) 75 ml (60 g jauhetta liuotettuna 1 litraan vettä) ja 16 ml ananasaromia per 90 kg tuotetta

bergamotin maku: 5 ml bergamottiaromia per 90 kg tuotetta

banaanin maku: 20 ml banaaniaromia per 90 kg tuotetta

sitruunan maku: 15 ml sitruuna-aromia per 90 kg tuotetta

pistaasin maku: 15 ml pistaasiaromia per 90 kg tuotetta

purukumin maku: 40 g Hioksen purukumia per 90 kg tuotetta

vaniljan maku: 24 g vanilliinia tai 50 g vaniljaa per 90 kg tuotetta

suklaan maku: 1 400 g per 90 kg tuotetta

kookospähkinän maku: 15 ml kookosaromia per 90 kg tuotetta

Kaikki edellä mainitut väriaineet ovat synteettisiä. On mahdollista, että tulevaisuudessa jokin väriaine muutetaan joko parempaan synteettiseen väriaineeseen tai luonnonväriin siten, että väri on entisenlainen.

Geroskipoun loukoumiin voidaan lisätä myös pähkinöitä: manteleita, pistaaseja, saksanpähkinöitä, maapähkinöitä, hasselpähkinöitä. Pähkinänkuoret murskataan ja pähkinät valitaan silmämääräisesti. Pähkinät kaltataan kuumassa vedessä ja kuoritaan. Kuoritut pähkinät paahdetaan ja jauhetaan. Jauhetut pähkinät lisätään loukoumiseokseen sekoituksen viimeisessä vaiheessa vähän ennen kuin massa kaadetaan jäähtymään.

Kaikki tuotannon vaiheet paloittelua ja pakkaamista myöten tehdään tuottajan tiloissa, jotka sijaitsevat Yeroskipoun kunnan maantieteellisellä alueella. Tuotanto, paloittelu ja pakkaus on tehtävä samassa paikassa pääasiassa sen vuoksi, ettei tuote pilaantuisi, kun sitä kuljetetaan pakkaamattomana, mutta myös siksi, että paloittelu voi vaikeutua kuljetusajan ja lämpötilamuutosten takia ja tuotteen ominaisuudet voivat muuttua. Suurin ongelma on massan kosteuspitoisuuden nousu.

4.6 Yhteys maantieteelliseen alkuperään: ”Loukoumi Geroskipoun ”yhteys Geroskipoun kuntaan on peräisin 1800-luvulta. Siitä asti kun Sofoklis Athanasiou aloitti ”Loukoumi Geroskipoun ”tuotannon vuonna 1895 aina nykypäivään asti tuotetta valmistavat samalla tavalla, samassa paikassa Athanasioun jälkeläiset. ”Loukoumi Geroskipoun ”valmistusmenetelmä on periytynyt sukupolvelta seuraavalle. Athanasioun tytär Harikleia ja tämän puoliso Gavriil Hatsizinoviou ottivat haltuunsa ”Loukoumi Geroskipoun ”tuotannon. Hatsizinoviou rekisteröi Afrodite-nimen vuonna 1959 valmistamansa tuotteen kauppanimeksi (”Loukoumi Geroskipoun ”loukoumien pakkauksessa esiintyi jo jumalattaren kuva). Sen jälkeen yrityksen otti hoitoonsa Nikodimos Gavriil (1964–1990) ja vuodesta 1990 tähän päivään asti tämän puoliso Evdokia ja poika Giorgos jatkavat tuotteen valmistusta samalla menetelmällä.

Tänä päivänä ”Loukoumi Geroskipou ”on eräänlainen Yeroskipoun kauppamerkki. Aina kun viitataan Yeroskipouhun, mainitaan ensiksi ”Loukoumi Geroskipou”.

”Loukoumi Geroskipoun ”yhteys maantieteelliseen alueeseen on pelkästään historiallinen, sillä loukoumien lähtöaineet ovat teollisia, eikä niitä tuoteta kyseisellä alueella. Poikkeuksen muodostavat mantelit ja hunaja, joita tuotetaan laajemmalla alueella Pafosin maakunnassa.

Yeroskipoun nimi on vuodesta 1895 liittynyt kyseiseen tuotteeseen, joka on vanhimpia Kyproksessa valmistettuja makeisia.

Yeroskipoun kaupungilla on erottamattomat siteet ”Loukoumi Geroskipouhun”. Esimerkiksi perinteitä tai matkailua käsittelevässä kirjallisuudessa viitataan Yeroskipoun yhteydessä aina ”Loukoumi Geroskipouhin”. Kirjallisuudessa esiintyneistä lukuisista viittauksista mainittakoon erityisesti suuren kreikkalaisen romaanikirjailijan Nikos Kazantsakisin maininta teoksessa ”Matkalla maailmalla ”(s. 186), vuodelta 1926, Ioannis Panayotopouloun maininta Kyprosta käsittelevässä kirjassaan ”Η Κύπρος ένα ταξίδι ”(s. 108), vuodelta 1962, ja Forwood Williamin maininta kirjassaan ”Invitation ”(s. 102), vuodelta 1971. Mainittakoon myös kunnianosoitus ja palkinto, joka tuottajalle annettiin vuonna 1925 Wembleyn stadionilla (Iso-Britannia) järjestetyssä näyttelyssä. Tänä päivänä ”Loukoumi Geroskipou ”on Yeroskipoun tärkeimpiä vetonauloja niin omanmaalaisten kuin ulkomaalaisten keskuudessa.

4.7 Valvontaelin:

Nimi: Τμήμα Γεωργίας (Maatalousosasto) Osoite: Λουκή Ακρίτα — CY-1412 Λευκωσία (Louki Akrita — CY-1412 Nikosia) Puhelin: (357) 22 40 85 19 Faksi: (357) 22 78 14 25 Sähköposti: doagrg@da.moa.gov.cy

Virkamiehet, joilla on toimivalta tuotteiden tai elintarvikkeiden alkuperänimityksistä ja maantieteellisistä merkinnöistä vuonna 2002 annetun lain (mahdollisesti muutettuna) 20 §:n nojalla.

4.8 Merkinnät: On noudatettava elintarvikkeiden merkinnöistä, esillepanosta ja mainostamisesta vuonna 2002 annettuja (yleisiä) asetuksia (KPD 262/2002), mahdollisesti muutettuina.